जैविक खेती से किसानों को कई फायदे : भारती
रबी 2015-16 इंटरफेस कार्यक्रम सम्पन्न
भास्कर संवाददाता | शिवपुरी
जैविक खेती से किसानों को कई फायदे हैं। इस खेती को प्रोत्साहित करने की आवश्यकता है। किसानों को इस बारे में ज्यादा से ज्यादा जानकारी दें। यह बात पोहरी विधायक प्रहलाद भारती ने कृषि विज्ञान केन्द्र पिपरसमां में कृषि विस्तार एवं सुधार कार्यक्रम आत्मा की दो दिवसीय रबी 2015-16 इंटरफेस की बैठक में कही।
इस कार्यक्रम में मुख्य अतिथि के रूप में पोहरी विधायक प्रहलाद भारती एवं विशिष्ट अतिथि मप्र राज्य जैविक प्रमाणीकरण संस्था के प्रबंध संचालक आरएस चर्मकार रहे। जहां श्री चर्मकार ने कृषकों को जैविक कृषि के बारे में विस्तार से समझाया वही विधायक ने कृषकों को जैविक कृषि की ओर आगे आने के लिए प्रोत्साहित किया। कार्यक्रम में किसान कल्याण तथा कृषि विकास जिला-शिवपुरी के उपसंचालक एसकेएस कुशवाह ने इस मौके पर कृषि संबंधी समस्याओं के समाधान बताए।
hin_Deva hin_Deva mai_Deva hin_Deva hin_Deva